**Elektronikus űrlapok listája**

Az ASP Központ űrlapbenyújtási lehetőséget biztosít a magánszemély ügyfelek számára, interneten keresztül. Az elektronikus űrlap-benyújtás jelenleg ügyfélkapus regisztrációt igényel, de később más hitelesítési módszerek is elérhetőek lesznek (KAÜ).

Jelenleg az ADÓ és IPARKER szakrendszerhez tartoznak e-űrlapok.

A dokumentumban található elektronikus űrlapok alatt ügyindítást lehetővé tevő dokumentumokat kell érteni.

# Központi jogszabály (PM rendelet) által előírt adattartalommal rendelkező űrlapok

(A listában adónem szerint kerültek csoportosításra az űrlapok.)

| **Űrlap: 2014. januári állapot 77/2013. (XII.31.) NGM rendelettel módosított 35/2008. (XII.31.) PM rendelet szerint** | **35/2008. (XII.31.) PM rendelet hivatkozás** |
| --- | --- |
| BEVALLÁS az építményadóról | 1. melléklet |
| BEVALLÁS  a telekadóról | 3. melléklet |
| Kiegészítő lap az építményadó, illetve a telekadó bevallásához | 17. melléklet |
| BEVALLÁS  a magánszemély kommunális adójáról | 5. melléklet |
| BEVALLÁS  az idegenforgalmi adóról | 7. melléklet |
| BEVALLÁS a helyi vízgazdálkodási hatósági jogkörbe tartozó szennyvízelhelyezéshez kapcsolódó talajterhelési díjhoz | 9. melléklet |
| BEVALLÁS gépjárműadóról | 13. melléklet |
| BEJELENTÉS kombinált áruszállításról | 14. melléklet |
| KÉRELEM ADÓFELFÜGGESZTÉSRE lakás utáni építményadóban, magánszemély kommunális adójában | 16. melléklet |
| BEVALLÁS a helyi iparűzési adóról állandó jellegű iparűzési tevékenység esetén | 19. melléklet |
| BEVALLÁS  a helyi iparűzési adóelőleg kiegészítéséről állandó jellegű iparűzési tevékenység esetén | 20. melléklet |
| BEVALLÁS  a helyi iparűzési adóról ideiglenes jellegű iparűzési tevékenység esetén | 10. melléklet |
| BEVALLÁS a távhőszolgáltatásról más hő ellátásra áttérő által felhasznált hőmennyiségről és annak előállítása során kibocsátott széndioxidról az adózás rendjéről szóló 2003. évi XCII. törvény és a távhőszolgáltatásról szóló 2005. évi XVIII. törvény alapján | 21. melléklet |
| BEJELENTKEZÉS, VÁLTOZÁS-BEJELENTÉS az adózás rendjéről szóló 2003. évi XCII. törvény és a helyi adókról szóló 1990. évi C. törvény alapján | 22. melléklet |
| MEGÁLLAPODÁS  adóval kapcsolatos kötelezettségekről és jogokról | 15. melléklet |

# Központi jogszabály által nem definiált formájú űrlapok

**Bevalláshoz szükséges további űrlapok**

A termőföld bérbeadásából származó jövedelemadó bevalláshoz 2014 januárjában nincsen központilag előírt űrlap minta, így azt az önkormányzat a vonatkozó jogszabályok figyelembe vételével készíti el.

## Kedvezmények, mentességek űrlapjai

Az önkormányzat saját hatáskörében meghatározott kedvezmények, mentességeket nemcsak a központilag szabályozott űrlapok kiegészítésével nyilatkoztathatja az adózókat, hanem külön erre a célra rendszeresített űrlapokkal is (például „Non-profit szervezetek nyilatkozata helyi iparűzési adó mentességről”).

## Hatósági bizonyítvány (adóigazolás) igénylésének kérelme

A kérelmet bárki beadhatja azzal a céllal, hogy az önkormányzat bocsásson ki hatósági igazolást, miszerint az adózónak nincsen az önkormányzati adóhatóság felé fennálló tartozása.

## Mentességi kérelmek, fizetési kedvezmények és mentességek kérelmezése; túlfizetéssel kapcsolatos kérelem

Három ügycsoport különböztethető meg, összesen 8 típusú kérelemmel (űrlappal):

* Mentességi kérelmek:
  + Adómentesség és kedvezmény kérelme
  + Bevallás benyújtása alól mentesség kérelme
  + Feltételes mentesség kérelme
* Fizetési kedvezmények és könnyítések:
  + Részletfizetési kérelem
  + Fizetési halasztási kérelem
  + Fizetési mérséklés és elengedés kérelem
  + A Gst. alapján vészhelyzetben felfüggesztett adófizetési kötelezettség kezelése
* Túlfizetéssel kapcsolatos kérelem:
  + Túlfizetés visszafizetésére, átvezetésére vonatkozó kérelem